รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหมจัดกิจกรรมบำเพ็ญสาธารณประโยชน์และสาธารณกุศลเนื่องในโอกาสวันคล้ายวันพระราชสมภพสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ๒ เมษายน
วันพุธที่ 20 มีนาคม 2567
สํานักงานปลัดกระทรวงกลาโหมจัดกิจกรรมบําเพ็ญสาธารณประโยชน์และสาธารณกุศลเนื่องในโอกาสวันคล้ายวันพระราชสมภพสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ๒ เมษายน
เนื่องในโอกาสมหามงคลวันคล้ายวันพระราชสมภพสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในวันที่ ๒ เมษายน ๒๕๖๗ เข้าวันนี้ (วันอังคารที่ ๑๙ มีนาคม ๒๕๖๗ เวลา ๐๙.๐๐ นาฬิกา) สํานักงานปลัดกระทรวงกลาโหม โดย พลเอก สนิธชนก  สังขจันทร์
ปลัดกระทรวงกลาโหม พร้อมด้วย พลตรีหญิง ทักษดา สังขจันทร์ นายกสมาคมภริยาข้าราชการสํานักงานปลัดกระทรวงกลาโหม ข้าราชการชั้นผู้ใหญ่ในสังกัดสํานักงานปลัดกระทรวงกลาโหม สมาคมภริยาข้าราชการสํานักงานปลัดกระทรวงกลาโหม ร่วมกับสํานักงานเขตดุสิต กรมสรรพสามิตร สถานีตํารวจนครบาลดุสิต การไฟฟ้าเขตสามเสน การประปานครหลวงสาขาแม้นศรี สํานักการระบายน้ํากรุงเทพมหานคร และพิพิธภัณฑ์การเกษตรเฉลิมพระเกียรติ จัดกิจกรรมบําเพ็ญสาธารณประโยชน์และสาธารณกุศล และกิจกรรมช่วยเหลือประชาชนในพื้นที่ต่างๆ เพื่อน้อมสํานึกในพระมหากรุณาธิคุณที่ทรงปฏิบัติพระราชกรณียกิจเพื่อพสกนิกรชาวไทยอันมีคุณูปการอย่างหาที่สุดมิได้ และในโอกาสที่กระทรวงกลาโหมจะมีอายุครบรอบ ๑๓๗ ปี ในวันที่ ๘ เมษายน ๒๕๖๗
สําหรับกิจกรรมประด้วย การดําเนินการปรับปรุงบํารุงดินและสภาพแวดล้อมบริเวณต้นปาริชาติ ณ โรงเรียนเศรษฐเสถียร ในพระราชูปถัมภ์ ซึ่งเป็นต้นไม้ทรงปลูกในสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา นอกจากนี้ยังได้ดําเนินการปรับปรุงระบบสาธารณูปโภค ให้มีความพร้อมใช้งานและปลอดภัยต่อผู้เรียน โดยได้ทําการทาสีอาคารโสตสิรินธรและห้องประชุมในอาคารวชิรารัศมิ์ ทีปังกร เพื่อให้มีความสวยงามและสร้างสภาพแวดล้อมให้เอื้ออํานวยต่อการเรียนรู้ รวมทั้งติดตั้งแผงไม้เลื้อยบริเวณอาคารโดมอเนกประสงค์ เพื่อบังแสงแดดในระหว่างการทํากิจกรรมของนักเรียน
ปรับปรุงห้องน้ําและติดตั้งอ่างซักผ้าในอาคารเศรษฐมงคล (หอนอนหญิง) เพื่ออํานวยความสะดวก ในการซักผ้าให้กับนักเรียน และให้นักเรียนได้ใช้ห้องน้ําที่ถูกสุขลักษณะ รวมทั้งดําเนินการซ่อมแซมตู้วางรองเท้า และมุ้งลวด ในอาคารโรงนอนอื่นๆ เพื่อสร้างสุขภาวะและป้องกันการเจ็บป่วยจากโรคไข้เลือดออก
ปรับปรุงคุณภาพท่อรางระบายน้ําฝนให้สามารถใช้งานได้ตามปกติ และปรับปรุงคุณภาพดินในแปลงเกษตร พร้อมปลูกพืชผักสวนครัวและนําผลผลิตที่ได้ไปใช้ในการประกอบอาหารให้แก่นักเรียน เพื่อเป็นการส่งเสริมให้นักเรียนมีสุขภาพแข็งแรงจากการรับประทานผักปลอดสารพิษ
ดําเนินการทําความสะอาดและเก็ยขยะ รวมทั้งปรับปรุงภูมิทัศน์ในบริเวณโรงเรียน และร่วมเลี้ยงอาหารกลางวันให้กับนักเรียนและคณะครูสําหรับชุมชนบริเวณข้างวัดสุคันธาราม ได้ดําเนินการซ่อมแซมที่พักอาศัยให้กับประชาชนกลุ่มเปราะบางและเป็นผู้ป่วยที่ไม่สามารถช่วยเหลือตนเองได้ ซึ่งมีที่พักอาศัยตั้งอยู่ในพื้นที่ชุมชนสุคันธาราม ซอย ๒๗ เขตดุสิต กรุงเทพมหานคร ให้สามารถกลับมาอยู่อาศัยได้อย่างปลอดภัย
นอกจากนี้สํานักงานปลัดกระทรวงกลาโหมได้นํากําลังพลจัดกิจกรรมร่วมกับสํานักงานเขตดุสิตและ ส่วนราชการต่างๆ ในการให้บริการและช่วยเหลือประชาชน ประกอบด้วย การตรวจสุขภาพเบื้องต้น โดยสํานักงานแพทย์ สํานักงานสนับสนุนสํานักงานปลัดกระทรวงกลาโหม การให้บริการตัดผมโดยไม่เสียค่าใช้จ่าย การมอบยาสามัญประจําบ้านให้กับประชาชนที่มาร่วมกิจกรรม การมอบถุงปันสุขให้กับประชาชน โดยได้รับการสนับสนุนข้าวสารจากข้าวมาบุญครอง และการมอบถังดับเพลิงเพื่อป้องกันอัคคีภัยในชุมชน การฉีดวัคซีนป้องกันโรคพิษสุนัขบ้า และการทําหมันให้กับสุนัขและแมวการทําความสะอาด เก็บขยะ ฉีดล้างถนนสุคันธาราม และปรับปรุงภูมิทัศน์ให้มีความสวยงาม และปลอดภัย สร้างความสามัคคีระหว่างหน่วยงานและชุมชนให้มีจิตสาธารณะ การแจกอาหารพร้อมรับประทานในกับประชาชนที่มาร่วมกิจกรรม การแสดงดนตรีจากสํานักงานสนับสนุนสํานักงานปลัดกระทรวงกลาโหม